|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 12 | 2025 елның 28 феврале |

Түбән Кама муниципаль районы Башкарма комитетының

2024 елдагы эшчәнлеге турында хисабы хакында

Түбән Кама муниципаль районы Башкарма комитетының 2024 елгы эшчәнлеге турындагы хисапны карап, Түбән Кама муниципаль районы Советы, Түбән Кама муниципаль районы Башкарма комитеты «Россия Федерациясендә җирле үзидарә оештыруның гомуми принциплары турында» 2003 елның 06 октябрендәге 131-ФЗ номерлы Россия Федерациясе законнары, «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законы, Түбән Кама муниципаль районы Уставы нигезендә үз эшчәнлеген гамәлгә ашыра, дип билгели.

Депутатлар билгеләп үткәнчә, Башкарма комитет эшчәнлеге 2024 елда Түбән Кама муниципаль районының алга таба социаль-икътисадый үсешенә, халыкның тормыш сыйфатын күтәрүгә, Түбән Кама шәһәре, Кама Аланы шәһәр тибындагы бистәсе һәм авыл җирлекләрендә яшәүчеләрнең тормышы өчен уңай шартлар тудыруга юнәлтелгән.

2024 елда өстенлекле бурычлар арасында Түбән Кама муниципаль районы халкының социаль-демографик, мәгариф һәм мәдәни потенциалын күтәрү өчен шартлар тудыру, кече һәм урта бизнесны, крестьян фермер һәм шәхси ярдәмче хуҗалыкларын оештыру һәм үстерү өчен уңай шартлар тудыру, инвестиция проектларын гамәлгә ашыру, социаль-мәдәни билгеләнештәге объектларны төзү һәм ремонтлау, халыкның тормышы өчен имин шартлар тудыру, милләтара һәм динара тынычлыкны һәм сәяси тотрыклылыкны саклау, федераль һәм республика программаларын, милли проектларны гамәлгә ашыру, физик культураны һәм спортны үстерү өчен имин шартлар тудыру тора.

Үткән елда башкарылган эш нәтиҗәсендә башкарма комитет икътисад һәм социаль өлкәнең тотрыклылыгын тәэмин итә, федераль һәм республика хакимият органнары белән нәтиҗәле хезмәттәшлекне тәэмин итә алды.

Алдан бәян ителгәннән чыгып, Түбән Кама муниципаль районы Советы

КАРАР БИРӘ:

1. Түбән Кама муниципаль районы Башкарма комитетының эшчәнлеген 2024 елда канәгатьләнерлек дип танырга.

2. Түбән Кама муниципаль районы Башкарма комитетына (Булатов Р.Ф.) Түбән Кама муниципаль районы Уставы белән билгеләнгән Түбән Кама муниципаль районы Башкарма комитеты вәкаләтләрен тиешенчә үтәү буенча барлык кирәкле чараларны күрүне, шулай ук Түбән Кама шәһәре, Кама Аланы шәһәр тибындагы поселогы һәм Түбән Кама районы авыл җирлекләре башкарма комитетларының вәкаләтләренең бер өлешен килешүләр нигезендә тапшырылган җирле әһәмияттәге мәсьәләләрне хәл итү буенча башкаруны йөкләргә.

3. Әлеге карарның үтәлешен тикшереп торуны җирле үзидарә, регламент һәм хокук тәртибе мәсьәләләре буенча даими комиссия йөкләргә.

Түбән Кама муниципаль

районы Башлыгы Р.Х. Муллин